Kwangmyŏngsŏng-3

Kwangmyŏngsŏng-3 (, Handža: 光明星3號) bija Ziemeļkorejas Zemes novērošanas pavadonis, kas tika zaudēts nesējraķetes avārijā 2012. gadā. Tas bija trešais Ziemeļkorejas mēģinājums palaist Zemes orbītā savu pavadoni. Starts bija plānots, lai atzīmētu valsts dibinātāja Kima Irsena simto gadadienu.

 Korejas Centrālā ziņu aģentūra paziņoja, ka drīzumā Korejas Kosmosa tehnoloģiju komiteja plāno palaist pavadoni Kwangmyŏngsŏng-3. Tika pavēstīts arī, ka šoreiz lidojuma trajektorija būs virzienā uz dienvidiem un neies pāri kaimiņvalstīm. Uz pavadoņa palaišanas novērošanu tika uzaicināti rietumvalstu žurnālisti.

Iespējamo ballistiskās raķetes palaišanu, kas pārkāptu 2006. un 2009. gadā ANO Drošības padomes pieņemtās rezolūcijas 1718 un 1874, nosodīja ANO ģenerālsekretārs Pans Kimuns, kā arī daudzu valstu amatpersonas. Japāna, Dienvidkoreja, Taivāna un Krievija paziņoja, ka tās ir gatavas notriekt raķeti, ja tā novirzītos no kursa un lidotu šo valstu virzienā.

Kwangmyŏngsŏng-3 tika palaists  22:38:55 UTC ar nesējraķeti Unha-3 no Sohae pavadoņu palaišanas stacijas. 90 sekundes pēc starta, raķetes pirmās pakāpes tuvu darbības beigām tā eksplodēja. Sākotnējās pazīmes rādīja, ka raķetes atliekas iekrita Dzeltenajā jūrā 165 km uz rietumiem no Seulas.

 Atsauces 

 Ārējās saites 
 Kwangmyŏngsŏng 3 Gunter Dirk Kreb

Kategorija:Ziemeļkorejas kosmiskie aparāti